《见志诗二首 其一》
两汉·仲长统

飞鸟遗迹，蝉蜕亡壳。腾蛇弃鳞，神龙丧角。至人能变，达士拔俗。

乘云无辔，骋风无足。垂露成帏，张霄成幄。沆瀣当餐，九阳代烛。

恒星艳珠，朝霞润玉。六合之内，恣心所欲。人事可遗，何为局促。

作者简介：（180—220）东汉山阳高平人，字公理。少好学，善文辞。性倜傥，敢直言，时人谓之狂生。献帝建安十一年，尚书令荀彧举为尚书郎，参丞相曹操军事。著《昌言》，对战国以来天下治乱及豪强骄奢多所论述。今存其《理乱》、《损益》、《法诫》数篇。